પરિહાસ, ઉત્સવ, મહાયાય્ય, હસ્કૃતિ અર્થાત્ મજાને જમણેથી વાંચીએ તો જામ થાય. સહજ ‘ને સનાતન દોષમુક્ત બાળકોનેય જામ ગમે. જામો પડવો ‘ને જરકસી જામા વગેરેની વાત જવા દઈને ફિરહાલ મજા પર અટકીએ, બલ્કે લટકીએ. આ તો રિવાજ થઈ ગયો છે બનાવટી દુનિયાનો બાકી કેમ છો પૂછનારા, પણ ક્યાં મજામાં હોય છે. જિંદગી જીવવાની મજા તો ત્યારે આવે સાહેબ, જયારે આપણે અગરબત્તીની જેમ સળગતા હોય અને ગામ આખું સુગંધ લેવા તડપતું હોય. કોઈની પાસેથી જૂઠ સાંભળવાની મજા ત્યારે આવે જ્યારે તમને સત્ય ખબર જ હોય. દોડી ગયા છે જે એમને શું ખબર કે સાથે ચાલવાની મજા કેવી હોય છે. યાદ જેવી કોઈ સજા નથી, તોય યાદ વગર મજા નથી. દવામાં કંઈ મજા નથી અને મજા જેવી કોઈ દવા નથી. જિંદગીની મજા લેતાં શીખો, સમય તો તમારી મજા લેતો જ રહેશે. બદલો લેવામાં શું મજા આવે, મજા તો ત્યારે આવે જ્યારે તમે સામેવાળાને બદલી નાખો. મજાને હેશટેગનું એન્જિન પહેરાવી ટ્વિટર પર લોકોના વિચાર ‘ને અનુભવ મજાનું વિવિધ ઇન્ટરપ્રિટેશન આપે છે. શું છે આ મજા?